Komission asetus (EY) N:o 1902/94, annettu 27 päivänä heinäkuuta 1994, satovuoden 1993 jalostamattomien kuivattujen viikunoiden myynnistä tislaamoteollisuudelle ennalta vahvistettuun hintaan



Virallinen lehti nro L 194 , 29/07/1994 s. 0016 - 0016

Suomenk. erityispainos Alue 3 Nide 59 s. 0187

Ruotsink. erityispainos Alue 3 Nide 59 s. 0187



KOMISSION ASETUS (EY) N:o 1902/94, annettu 27 päivänä heinäkuuta 1994, satovuoden 1993 jalostamattomien kuivattujen viikunoiden myynnistä tislaamoteollisuudelle ennalta vahvistettuun hintaan EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesjalostealan tuotantotukijärjestelmän yleisistä säännöistä 7 päivänä toukokuuta 1990 annetun neuvoston asetuksen (ETY) N:o 1206/90(1), sellaisena kuin se on muutettuna asetuksella (ETY) N:o 2202/90(2), ja erityisesti sen 6 artiklan 2 kohdan, ottaa huomioon varastointielinten jalostamattomien kuivattujen viikunoiden myynnistä alkoholin valmistukseen 21 päivänä kesäkuuta 1985 annetun komission asetuksen (ETY) N:o 1707/85(3) ja erityisesti sen 5 artiklan, sekä katsoo, että varastointielinten jalostamattomien kuivattujen viinirypäleiden ja viikunoiden ostamisesta, myymisestä ja varastoimisesta 12 päivänä maaliskuuta 1985 annetun komission asetuksen (ETY) N:o 626/85(4), sellaisena kuin se on viimeksi muutettuna asetuksella (EY) N:o 1416/94(5), 6 artiklan 2 kohdassa säädetään tiettyyn käyttöön tarkoitettujen tuotteiden myynnistä ennalta vahvistettuun hintaan tai tarjouskilpailulla, asetuksessa (ETY) N:o 1707/85 säädetään mahdollisuudesta myydä jalostamattomat kuivatut viikunat tislaamoille ennalta vahvistettuun hintaan, Kreikan varastointielinten hallussa on noin 319 tonnia jalostamattomia kuivattuja viikunoita vuoden 1993 sadosta; nämä tuotteet olisi tarjottava tislaamoille, myyntihinta olisi vahvistettava niin, että vältettäisiin häiriöt yhteisön alkoholijuomien ja tislattujen alkoholijuomien markkinoilla, asetuksen (ETY) N:o 1707/85 2 artiklan 2 kohdassa säädetty jalostamisen takaamiseksi tarkoitettu vakuuden määrä olisi vahvistettava kuivattujen viikunoiden tavanomaisen markkinahinnan ja tämän asetuksen mukaisen myyntihinnan erotuksen perusteella, ja tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1 Kreikan varastointielimet saattavat myyntiin tislaamoteollisuudelle jalostamattomia kuivattuja viikunoita vuoden 1993 sadosta asetusten (ETY) N:o 626/85 ja (ETY) N:o 1707/85 säännösten mukaisesti 3,33 ecun hinnalla 100 nettokilogrammaa kohti. 2 Asetuksen (ETY) N:o 1707/85 2 artiklan 2 kohdassa tarkoitettu vakuus jalostamisen takaamiseksi vahvistetaan 12,4 ecuksi 100 nettokilogrammaa kohti. 2 artikla 1 Ostohakemukset on esitettävä Kreikan varastointielimelle Sykikille Idagepin pääkonttoriin, Acharnon Street 241, Athens, Greece, tämän elimen hallussa olevien tuotteiden osalta. 2 Varastoituihin määriin ja varastointipaikkoihin liittyvää tietoa on saatavissa Kreikan varastointielimeltä Sykikiltä, Kritis Street 13, Kalamata, Greece. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä heinäkuuta 1994. Komission puolesta René STEICHEN Komission jäsen (1) EYVL N:o L 119, 11.5.1990, s. 74 (2) EYVL N:o L 201, 31.7.1990, s. 4 (3) EYVL N:o L 163, 22.6.1985, s. 38 (4) EYVL N:o L 72, 13.3.1985, s. 7 (5) EYVL N:o L 155, 22.6.1994, s. 2